open-index/open-wikipedia-markdown huggingface dataset:
Sandra

:*For den tyske artisten Sandra, se: [[Sandra Ann Lauer]]*
**Sandra** er en opprinnelig italiensk kortform av kvinnenavnet *[[Alessandra]]*, som er den italienske formen av *[[Aleksandra]]*. Navnet er dannet av greske *aléxein*, «forsvare», og *andrós*, genitiv av *anér*, «mann».

## Utbredelse

*Sandra* er kjent brukt fra 1800-tallet. Navnet ble introdusert i den engelsktalende verden gjennom George Merediths romaner *Emilia in England* fra 1864 og *Sandra Belloni* fra 1887.

*Sandra* var et populært navn i USA fra 1930-årene til 1960-årene.

I England var *Sandra* et populært navn fra 1940-årene til 1960-årene.
	

Navnet *Sandra* var et vanlig i Norge fra 1980- til 2010-årene og hadde en popularitetstopp med 0,7 % i 1992.

På verdensbasis har *Sandra* vært mest populært fra 1930- til 1990-årene.

*Sandra* er i dag et vanlig kvinnenavn blant annet i USA, Brasil og Tyskland.

|}

## Kjente personer med navnet Sandra
Personene i listen er ordnet kronologisk etter fødselsår.
* Sandra Dee, (1942–2005), amerikansk sanger og skuespiller
* Sandra Ann Lauer (f. 1962), tysk sanger
* Sandra Bullock (f. 1964), amerikansk filmskuespillerinne
* Sandra Oh (f. 1971), canadisk filmskuespillerinne
* Sandra Kim (f. 1972), belgisk Eurovision Song Contest-vinner (1986)
* Sandra Lyng (f. 1987), norsk sanger og deltaker i norsk Idol 2004
* Sandra Borch (f. 1988), norsk politiker

## Annen bruk av navnet
* *Sandra* var blant de hundre vanligste navnene på kyr i Norge i 1988.

## Navnedag
*Sandra* har navnedag i flere land, oftest 17. februar. Den norske navnedagen er .

## Referanser


## Eksterne lenker
*
Sogn Kultur- og Historielag

**Sogn Kultur- og Historielag** holder til i Bydel Nordre Aker i Oslo, og har som oppgave å verne om, skilte og merke lokale kulturminner, slik at de ikke går tapt eller blir ødelagt. Lagets geografiske arbeidsområde grenser i vest til Gaustadbekken, mens Akerselven danner skille mot Grefsen, Kjelsås og Nydalen i øst. Mot syd danner Voldsløkka, Kirkeveien og Blindernveien grenselinje. Rike kulturminner og tidligere bosetning overskrider grensen mot Nordmarka i nord.

Sogn Kultur- og Historielag ble konstituert i 1982 under navnet "Lokalhistoriens venner – Lokalhistorisk forening for Sogn og omegn". Navnet Sogn Kultur- og Historielag ble valgt da Kunstring 22 og Lokalhistoriens venner slo seg sammen i 2001.

Laget er tilknyttet Fellesrådet for historielagene i Oslo, samt medlem av Landslaget for lokalhistorie.

## Eksterne lenker

* Sogn Kultur- og Historielag
* Sogn kultur- og historielags nettbaserte bildebase i samarbeid med Deichmanske bibliotek
Bed-in

**Bed-in** var et begrep som ble lansert av John Lennon og Yoko Ono for å betegne en serie pressekonferanser som paret ga fra hotellsengene i Amsterdam Hilton og i Montreal i forbindelse med bryllupsreisen i 1969.

## Give Peace a Chance
De hadde innsett at bryllupsreisen ville bli en mediasak, og ønsket derfor å bruke anledningen til å fronte sitt kjærlighetsengasjement i protest mot kriger generelt og mot Vietnamkrigen spesielt. De to tilbrakte flere uker til sengs hvorfra de holdt daglige pressekonferanser.

Med referanse til plateomslaget på albumet "Two Virgins" tenkte deler av pressekorpset at invitasjonen til disse Bed-ins handlet om seksualitet, erotikk og nakenhet, i stedet ble de presentert for selvlagde plakater for fred, og fredshymnet Give Peace a Chance som var det musikalske resultat av pressekonferansene og tallrike jamsessions fra sengekanten.

### The Ballad of John and Yoko
John Lennon har selv kommentert begivenheten rundt Bed-in på singelen "The Ballad of John and Yoko".

Drove from Paris to the Amsterdam Hilton
Talking in our beds for a week
The newspapers [newspeople] said:
"Say what're you doing in bed?"
I said: "We're only trying to get us some peace".

## Litteratur
*«The Great Escape» (s. 76-90). *Mojo* #186. May 2009.
Joan Fleming

**Joan Margaret Fleming** (1908–1980) var en britisk forfatter av særlig kriminallitteratur.

Fleming studerte ved universitetet i Lausanne i Sveits. Hun debuterte som forfatter i 1949 med romanen *Two Lovers Too Many*. To av hennes bøker ble belønnet med britiske Crime Writers' Association Gold Dagger for årets beste kriminalroman, for *When I Grow Rich* (1962) og *Young Man, I Think You're Dying* (1970). Den siste figurerer også på H.R.F. Keatings kjente liste over tidenes hundre beste kriminalromaner. De fleste bøkene i hennes kriminallitterære forfatterskap er frittstående, men den fattige tyrkiske filosofen Nuri Bey Izkirlak opptrer som etterforsker i både *When I Grow Rich* og *Nothing is the Number When You Die*. En av hennes bøker, *The Deeds of Dr Deadcert*, ble filmatisert (*RX Murder*, 1958).

Hun giftet seg med Norman Bell Beattie Fleming, en kirurg, i 1932, og de fikk fire barn. En av døde som barn, men Penelope, Rowan og David Fleming overelvde henne.

## Bibliografi

* *Two Lovers Too Many* (1949)
* *A Daisy Chain For Satan* (1950)
* *The Gallows in My Garden* (1951)
* *The Man Who Looked Back* (1951)
* *Polly Put the Kettle on* (1952)
* *The Good and the Bad* (1953)
* *He Ought To Be Shot* (1955)
* *The Deeds of Dr Deadcert* (1955)
* *You Can't Believe Your Eyes* (1957)
* *Maiden's Prayer* (1957)
* *Malice Matrimonial* (1959)
* *Miss Bones* (1959)
* *The Man From Nowhere* (1960)
* *In the Red* (1961)
* *When I Grow Rich* (1962)
* *Death of A Sardine* (1963)
* *The Chill and the Kill* (1964)
* *Nothing is the Number When You Die* (1965)
* *Midnight Hag* (1966)
* *No Bones About It* (1967)
* *Kill Or Cure* (1968)
* *Hell's Belle* (1968)
* *Young Man I Think You're Dying* (1970)
* *Screams From A Penny Dreadful* (1971)
* *Grim Death and the Barrow Boys* (1971)
* *Dirty Butter For Servants* (1972)
* *Alas Poor Father* (1973)
* *You Won't Let Me Finish* (1973)
* *How To Live Dangerously* (1974)
* *Too Late Too Late the Maiden Cried* (1975)
* *To Make An Underworld* (1976)
* *Every Inch A Lady* (1977)
* *Day of the Donkey Derby* (1978)

## Priser og utmerkelser
* The Gold Dagger 1962, for *When I Grow Rich*
* The Gold Dagger 1970, for *When Young Man, I Think You're Dying*

## Referanser
Nkosazana Dlamini-Zuma

**Nkosazana Clarice Dlamini-Zuma** (født 1949) er en sørafrikansk politiker som var en antiapartheidaktivist. Fra 1999 til 2009 var hun Sør-Afrikas utenriksminister og ble deretter innenriksminister. I juli 2012 ble hun valgt til leder for Kommisjonen for Den afrikanske union.

## Biografi
Dlamini-Zuma er zulu og ble født i Natal som den eldste av åtte barn. Hun fullførte high school i 1967. I 1971 startet hun studier i zoologi og botanikk på Zululands Universitet. Her fikk hun en BSc, og deretter startet hun på legestudiet. I studietiden ble hun aktiv i ANC, som var forbudt på den tiden. Hun ble derfor et undergrunnsmedlem der. På samme tid var hun medlem av den sørafrikanske studentunion, hvor hun ble valgt til visepresident i 1976.

Samme år måtte hun gå i eksil, hun fullførte sine medisinstudier ved Universitetet i Bristol i 1978. Deretter fulgte år som lege i Swaziland, hvor hun også møtte sin kommende ektefelle, tidligere visepresident for Sør-Afrika, Jacob Zuma. I 1995 kom hun tilbake til Storbritannia for å fullføre et diplomstudium i tropenes barnesykdommer ved Liverpool Universitet sin avdeling for tropemedisin. Deretter arbeidet hun for ANC sin regionale helsekomite før hun tok mot stilling som direktør for Health and Refugee Trust, en britisk hjelpeorganisasjon. 

Hun har skilt seg fra Jacob Zuma. 

## Politikk
Under CODESA-forhandlingene i 1992 var Dlamini-Zuma en del av rådgivende komite for kjønn, og etter valget i 1994 hvor alle sørafrikanere kunne stemme, ble hun utnevnt til helseminister i Nelson Mandelas regjering. I denne tiden ble hun spesielt lagt merke til for å iverksette loven om kontroll av tobakksprodukter, som gjorde det ulovlig å røyke på offentlige steder. I juni 1999 ble hun utnevnt til utenriksminister i Thabo Mbekis regjering. Hun satt med denne statsrådsposten til 2009, da hun ble innenriksminister i president Jacob Zumas regjering.

I 2012 ble Dlamini-Zuma valgt til leder for Kommisjonen i Den afrikanske union framfor sittende leder Jean Ping fra Gabon. Hun ble da organisasjonens første kvinnelige leder.

## Utmerkelser
I 2013 ble Dlamini-Zuma tildelt Luthuli-ordenen i gull for sin livslange innsats for frihet, utvikling og demokrati i Sør-Afrika. Hun ble i 1995 æresdoktor ved Natal-universitet og i 1996 æresdoktor ved Bristol-universitet. 

## Referanser
Valencia City

**Valencia City** er nest største by i Bukidnon på nordre Mindanao på Filippinene. Byen har et stort marked, butikksenter, hospital, Valencia Hotel har bra standard og rimelig pris. Valencia City ligger 110 km fra Cagayan de Oro. Det er gode bussforbindelser mellom Cagayan De Oro og Davao, både med rutebuss (AC) og Jeepneys. Den har 192&nbsp;993 innbyggere (1. mai 2015).

## Referanser


## Eksterne lenker
*
MAC-adresse

**MAC-adresse** (engelsk: **Media Access Control address**) er en fysisk adresse for utstyr som kan kobles til et nettverk. Fysisk utstyr som datamaskiner, skrivere, nettverkskort, rutere, switcher, nyere mobiltelefoner, og enheter som kommuniserer ved hjelp av nettverk som Ethernet (IEEE 802.3), Token Ring (IEEE 802.5) eller en annen IEEE 802 nettverksstandard, har en MAC-adresse.

MAC-adressen kalles også Ethernet-adresse, maskinvareadresse, adapter-adresse eller fysisk adresse. Det tilsvarende uttrykket for trådløst nettverksutstyr er *BSSID*, og er funksjonelt ekvivalent.

MAC-adressen består av seks oktetter og er med andre ord på 48 bit. De tre første oktettene identifiserer produsenten av utstyret, de tre neste er produsentens egen unike identifikasjon av enheten. 

MAC-adressen skrives vanligvis i heksadesimalt format som seks grupper av tall og med to sifre i hver gruppe. Gruppene er gjerne atskilt med kolon eller bindestrek, som for eksempel 00:20:18:61:f1:8a eller 00-20-18-61-f1-8a. I eksempelet er produsentkoden 00-20-18, noe som er koden til CIS Technology Inc. Denne delen av MAC-adressen omtales også som OUI (Organizationally Unique Identifier) og administreres av IEEE (Institute of Electrical and Electronics Engineers, Incorporated). 

På noe utstyr kan man selv tildele en MAC-adresse. En slik adresse skal etter konvensjonen sette den andre minst signifikante biten i den første oktetten (f.eks. 0000 01**1**0). 

Enkelte operativsystemer av nyere dato tilbyr også mulighet for MAC-adresserandomisering for økt anonymitet. Det er vanlig praksis å generere IPv6 adresser hvor den minst signifikante delen er basert på MAC-adressen. Dette kan være et problem hvis MAC-adressen er unik, siden den vil være synlig for andre på internett.

MAC-adresser brukes til å identifisere nettverksutstyr, og dette kan utnyttes slik at en spesiell MAC-adresse alltid skal tildeles en gitt IP-adresse. MAC-adressen kan også benyttes som identifikator for adgangskontroll til nettverk, slik at kun utstyr med gitte MAC-adresser får tilgang til et nettverk eller en tjeneste.

På link-laget foregår all adressering med fysiske adresser, man må derfor oversette en nettverks-adresse (IP-adresse) til en fysisk (MAC-adresse). Address Resolution Protocol (ARP) brukes av blant annet nettverks-svitsjer til å oversette mellom kjente IP-adresser til MAC-adresser, mens Reverse Address Resolution Protocol (RARP) gjør det samme, bare motsatt vei. Dette er en form for mellomlagring av adresseinformasjon som skal bidra til raskere adresseoppslag.

## Se også
*Nettverkskort
*Ethernet
*Gigabit Ethernet
*Router
*Switch
*IPMP

## Referanser
Vogt-oppgjøret

**Vogt-oppgjøret** er en betegnelse som brukes på splittelsene i Norges Kommunistiske Parti på midten av 1960-årene som kulminerte med at et mindretall i partiledelsen, ledet av Hans I. Kleven og Jørgen Vogt la ned vervene sine og opprettet Marxistisk Forum. I motsetning til Furubotn-oppgjøret i 1949 og opprettelsen av Marxist-Leninistisk Front i 1970 førte ikke Vogt-oppgjøret til noen eksklusjoner fra partiet. Flere av de mest markante representantene for opposisjonen markerte seg siden sterkt i NKP, ikke minst Kleven, som var partiformann mellom 1983 og 1987.

Vogt/Kleven-fløyen blir i denne sammenhengen som regel sett på som en høyreopposisjon. Særlig viktig var forholdet til Arbeiderpartiet, der opposisjonen blant annet gikk inn for å trekke valglister til fordel for Arbeiderpartiet. Representanter for opposisjonen hadde også gått inn for å legge motstanden mot NATO og motstanden mot fagforeningenes kollektive medlemskap i Arbeiderpartiet på is. Forholdet til Sosialistisk Folkeparti var også av en viss betydning. Selv om begge fløyer mislikte den nye partidannelsen på venstre fløy var kritikken fra opposisjonen i større grad knyttet opp til behovet for et arbeiderflertall på Stortinget, der NKP var falt ut i 1961.

Et annet moment var forholdet til Sovjetunionen. Da konfliktene mellom Sovjetunionen og Kina tiltok, forsøkte NKP, selv om partiet støttet opp under de sovjetiske synspunktene, å spille en brobyggerrolle. Opposisjonen mente at partiet måtte ta mer utvetydig stilling for Sovjetunionen og gå ut mot den kinesiske politikken. Opposisjonen kritiserte også flertallet i partiledelsen for ikke å delta på flere internasjonale konferanser. Flertallet, på sin side, argumenterte for at NKP måtte løsrive seg mer fra Sovjetunionens grep og utarbeide en norsk strategi for sosialisme.

Den utløsende hendelsen bak splittelsen var da opposisjonen foreslo å bytte ut de fleste av flertallets sekretariatsmedlemmer med representanter for opposisjonen. Dette ble nedstemt. De som nedla vervene ble i 1968 erstattet med nye medlemmer. Norges Kommunistiske Ungdomsforbund ble hardere rammet. Organisasjonen var allerede sterkt svekket. Da ledelsen, som i all hovedsak støttet opposisjonen, mer eller mindre oppga aktiviteten, valgte partiledelsen å ta initiativ til *Kommunistisk Ungdom*, som noen år senere på ny tok navnet NKU.
Teater (andre betydninger)

**[[Teater]]** er en scenisk kunstform.

**Teater** kan også vise til:

*Teater (bygning), et hus eller utendørsanlegg med scene og publikumsplasser til framføring av scenekunst, hovedsakelig skuespill.
*Teater (institusjon), en institusjon, gruppe eller et foretak som arbeider med framføring scenekunst, hovedsakelig skuespill.
*Dramatisk litteratur
* Krigsteater, slagfelt eller krigsskueplass
*Anatomisk teater eller operasjonsteater, auditorium for disseksjoner og demonstrasjoner
Teater (bygning)

**Teater** (gr. θέατρον, *theatron*, som betyr *tilskuerplass*) er en opprinnelig gresk betegnelse som i antikken ble brukt om et sted der folk kunne samles for å overvære skuespillerkunst, sang og musikk, religiøse seremonier o.l.

Teatre ble opprinnelig bygget slik at sitteplassene dannet en halvsirkel i et stigende trappemønster ut fra scenen. Stigningen i sitteplassene ble gjerne bygget inn i naturen, som regel i en naturlig skråning. Jo lenger bak man satt, så høyere satt man. Det sentrale punktet i teateret var selve scenen, som lå nederst og i sentrum. Bak scenen ble det gjerne bygget en vegg av mur (store steiner). De fleste teatre hadde ikke tak, men var såkalte utendørsteatre.

Antikkens teatre må ikke blandes sammen med amfiteatre, som var konstruksjoner som ble bygget for sportslige aktiviteter. Amfiteatre var gjerne også mye større, og ovale i formen.

## Lignende byggverk
* Amfiteater
* Stadion

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, 

## Referanser


## Eksterne lenker
*
Jørgen Vogt

**Jørgen Herman Vogt** (1900–1972) var en norsk pressemann og NKP-politiker. Han var stortingsrepresentant for *bykretsen* Kjøpstedene i Sør-Trøndelag og Nord-Trøndelag fylker i én periode 1945–1949. Han var en av hovedaktørene i, og ga også navn til, Vogt-oppgjøret, og han la i forbindelse med dette ned sitt verv i partiledelsen i 1967.

## Liv og virke
Vogt var oppvokst i Oslo og Trondheim, og i mellomkrigstiden var han aktiv innenfor NKP og i partiets pressevirksomhet. Han ble student i 1919, og studerte sosialøkonomi i Oslo og Kiel.  årene 1923 - 1924 var han redaktør i NKUs avis *[[Klassekampen (1909–1940)|Klassekampen]]*. Fra 1930 - 1931 studerte han ved Kominterns Lenin-skole i Moskva.

Ved partisplittelsen i Arbeiderpartiet i 1923 fulgte flertallet i partiorganisasjonen i Trondheim Norges Kommunistiske Parti, som dermed fikk lokalpartiets eiendeler, inkludert partiavisa *[[Ny Tid (1899–1947)|Ny Tid]]*. I 1934 ble Vogt redaktør for NKP-avisa, et verv han akslet fram til avisen gikk inn i 1939.

Da krigen kom til Norge framsto Vogt som den mest framtredende kommunisten i Trøndelag. Han var bystyrerepresentant og medlem i partiets distriktsstyre.

Etter at NKP ble forbudt i august 1940 fortsatte partiet aktiviteten i illegale former. I 1941 klarte imidlertid Henry Rinnans folk å infiltrere NKPs nettverk i Trondheim, og rulle opp store deler av organisasjonen. I oktober-november ble om lag 50 personer arrestert, blant dem Vogt. Han ble tatt 9. oktober 1941, innbrakt på Vollan og plassert på Falstad fangeleir. Han ble deretter plassert på Grini, hvor han ble sittende til krigen sluttet.

NKPs økte popularitet etter andre verdenskrig førte til et nytt, men kortvarig liv for *Ny Tid*, også denne gang med Jørgen Vogt som redaktør. Han ledet nå avisen fra juli 1945 til mai 1947, da den ble lagt ned for siste gang.

Fra 1946/1947 til 1958 og fra 1965 til 1967 var han redaktør for NKPs hovedorgan *[[Friheten]]*. Han var politisk sekretær i NKP mellom 1962 og 1965.

Vogt var medlem av bystyret i Trondheim fra 1935 til 1951 og vararepresentant til bystyret i Oslo fra 1960 til 1963.

## Familie
Han var sønn av Johan Herman Lie Vogt (1858–1932) og Martha Johanne Abigael Kinck (1861–1908).  Faren var professor i geologi og mineralogi ved det nystartede NTH fra 1911 til 1929.  Broren Thorolf Vogt (1888–1958) overtok som professor i 1929. En annen bror Fredrik Vogt (1892–1970) var sjef for vassdragsvesenet, men ble professor i mekanikk ved NTH i 1931.  Jørgen hadde en tvillingbror Johan Vogt (1900–91) som ble samfunnsøkonom og i 1957 professor i Oslo.  Søstera Margit Vogt (1897–1975) var frem til 1939 gift med motstandsmannen Martin Linge og i 1940 med Odd Havrevold.

Jørgen Vogt giftet seg i 1923 på Hamar med Pauline Lie (1897–1976).

## Referanser


## Eksterne lenker
* 
*
St. Louis-blues

::*«St. Louis-blues» har [[St. Louis Blues (andre betydninger)|flere betydninger]]*

**St. Louis-blues** er en variant av amerikansk bluesmusikk. Den gjør større bruk av pianoet enn av annen blues, og den står i nær forbindelse til jump-blues, ragtime og pianoblues. Denne bluesvarianten, med opphav i byen St. Louis i den amerikanske delstaten Missouri, har en urban følelse. Det er lite av den rurale atmosfæren som utmerker country blues.

Den er tidvis framført med en rytme som kalles for «Saint Louis-shuffle»: en trommerytme med tyngde på taktslagene. Et typisk band består av en eller flere sangere, en pianist og noen få andre instrumenter, hovedsakelig rytmeinstrumenter, men det er også vanlig at en gitarist fører an, selv å spille de delene som vanligvis blir framført på pianoet.

## Noen kjente representanter

*Chuck Berry
*James Crutchfield
*Teddy Darby
*Walter Davis
*James «Stump» Johnson
*Jeremiah Johnson
*Johnnie Johnson
*Lonnie Johnson
*Charley Jordan
*Albert King
*Little Milton
*Robert Nighthawk
*Bennie Smith
*Roosevelt Sykes
*Henry Townsend
*Ike Turner

## Referanser


## Eksterne lenker
* St. Louis Blues , av Bessie Smith
* St. Louis Blues Society 
* «The Ultimate Guide to St. Louis' Blues Clubs», St. Louis Magazine
Hubba Hubba Zoot-Zoot

**«Hubba Hubba Zoot Zoot»** er en sang av den svenske gruppa Caramba. Sangen var med på albumet *Caramba*, som kom ut i 1981, og ble også utgitt som singel i 1980, med en viss suksess. Sangen har siden blitt kalt en «landeplage». I likhet med de andre sangene på albumet, har sangen tekst på et ikke-eksisterende språk. Musikken på albumet er en parodi på ulike musikksjangre.
 
Singelen lå i 1981 22 uker på VG-lista, herav 4 uker på førsteplass. Albumet lå 8 uker på lista, med 14.-plass som beste plassering.

Sangen ble også gitt ut i en remikset utgave på samleplata *Kul på svenska 2* i 1993.

Gruppa Caramba var et studioprosjekt med Michael B. Tretow og Ted Gärdestad.

## Referanser


## Eksterne lenker
*
Tangloppe

** Tangloppe ** *(Gammarus locusta)* er en art innenfor familien Gammaridae, av ordenen Gammaridea - som inngår i gruppen av amfipoder. Hannen kan bli 2,5&nbsp;cm lang, hunnen er betydelig mindre. Den lever både på havstrender og i brakkvann, mest i fjæresonen under steiner og blant tang ned til 100 meters dyp.

Den er utbredt i nordlige Atlanterhavet sør til Kanariøyene. Den har blant annet tilholdssted rundt Island, Norskehavet, deler av Nordsjøen og i Kattegat, samt rundt Åland i Østersjøen. Arten er svært vanlig langs kysten av Norge.

Tangloppe atskiller seg fra tanglus (familien Idoteidae) ved at sistnevnte er mykere i kroppen. Tangloppe har svarte, nyreformede øyne, og skallets farge er brungrønt med en rød flekk på bakkroppsledd nr 1-3. I arktiske farvann kan kroppslengden nå helt opp i 50&nbsp;mm.

Som en del av paringsakten ser man ofte to individer sammen, hannen fester seg på hunnens rygg og de kan bare pare seg rett etter at hunnen har skiftet skall. I alt kan hunnen legge egg inntil sju ganger i løpet av det knapt ett år lange livet. Eggene som lagres i en rugepose under hunnens buk, klekkes etter 9-25 døgn avhengig av havtemperaturen.

## Referanser


## Eksterne lenker
*
Bøvær

**Bøvær** er ei grend i Senja kommune i Troms. Grenda ligger ytterst på nordsida av Bergsfjorden på Senja, ved endepunktet til fylkesvei 251 og tre kilometer vest for Skaland. Bøvær ligger sørvestvendt åpent ut mot Norskehavet, og gjennom bygda går en langstrakt sandstrand.

I Bøvær ligger *Kråkeslottet*, en arena for kunstutstillinger og konserter og overnattingssted. Bygget var opprinnelig et tradisjonelt fiskebruk.

## Grunnkretsen
Grunnkretsen Bøvær omfatter området som ligger ytterst på nordsida av Bergsfjorden, med bebyggelsen langs veien fra Skaland. Den har et areal på 5,81&nbsp;km². Grunnkretsen har åtte innbyggere (2024). 

**Innbyggertall:**

## Referanser
Ustekveikja kraftverk

**Ustekveikja Kraftverk** er et vannkraftverk ca. 8&nbsp;km fra Haugastøl i Hol kommune i Buskerud.

Kraftverket utnytter et fall på 110 meter fra Tungevatn som er regulert mellom 1104 og 1102 moh. Kraftverket regnes som et flomkraftverk. Finsevatnet benyttes som reguleringsmagasin.

Det er installert to francisturbiner på hhv 33 og 3,5 MW. Den minste turbinen er normalt den eneste som kjører i vinterhalvåret.

Tilsiget er på 126 millioner m³ og magasinkapasiteten er på 9.6 millioner m³. Vannforbruk ved maksimal drift er 3,8 m³/kWh

Eiere er Hol kommune (69%) og Glitre Energi Produksjon (31%) og anlegget startet produksjonen i 1983.

Midlere årsproduksjon er 73 GWh og maksimal effekt er på 36 MW.

## Se også
* Ustekveikja, en elv på Hardangervidda

## Referanser


## Kilder
* 
* NVE vannkraftdatabase
Jean-Alain Boumsong

**Jean-Alain Boumsong** (født 1979) er en fransk tidligere forsvarsspiller. Boumsong kom til Juventus fra Newcastle United FC etter at den store kampfiksingskandalen i 2006. Han har tidligere spilt for Le Havre, AJ Auxerre og Rangers FC. Boumsong har spilt over 20 landskamper for  og har scoret ett mål.

Han er søskenbarn med fotballspilleren David N'Gog. Hans bror er fotballspilleren Yannick Boumsong

## Referanser


## Eksterne lenker
*
Malietoa Tanumafili II

**Susuga** **Malietoa Tanumafili II**, født 4. januar 1913, død 11. mai 2007, var Samoas formelle statsoverhode (O le Ao Mamalu o le Malo fra 1962 til sin død i 2007. Han var en av landets fire øverste høvdinger («Malietoa» er høvdingtittelen). Han var i perioden fra 1. januar 1962, da Samoa fikk sin uavhengighet fra New Zealand, til 5. april 1963 regent sammen med *tama-a-'aiga* Tupua Tamasese Meaʻole, men da han døde ble Tanumafili statsoverhode alene.

Tanumafili ble valgt på livstid og er i noen sammenhenger omtalt som «konge», men også som en «seremoniell president». O le Ao Mamalu o le Malo, som er statsoverhodets tittel, velges av landets parlament og etter Tanumafilis død er valgperioden fem år med mulighet for å sitte inntil to perioder. Samoa betraktes i dag som en parlamentarisk republikk snarere enn et kongedømme.

## Referanser
Aero Spacelines Pregnant Guppy

**Aero Spacelines B377PG Pregnant Guppy** var et transportfly utviklet av Aero Spacelines for NASA og den første i serien som inkluderer Super Guppy og Mini-Guppy. Pregnant Guppy var en ombygnining av passasjerflyet Boeing 377 Stratocruiser og fløy første gang 19. september 1962. Kun et fly ble produsert og dette ble brukt av NASA mellom 1963 og 1974 for transport av seksjoner av raketter. I 1979 ble flyet hogd opp, men en seksjon av skroget ble gjenbrukt i produksjonen av en Super Guppy.

## Eksterne lenker
*
Matías Almeyda

**Matías Jesús Almeyda** (født 21. desember 1973) er en argentinsk fotballtrener og tidligere fotballspiller som er hovedtrener for den amerikanske klubben San Jose Earthquakes

Almeydas posisjon var defensiv midtbane. Han la egentlig opp fotballen i 2005, men savnet ble for stort. Etter å ha bedrevet mye showfotball, blant annet med Maradona i Oslo, signerte argentineren en prestasjonsrettet kontrakt med Lyn. Hans venn Terje Liverød var sentral i overgangen.

Almeyda fikk med seg 39 landskamper og to VM-sluttspill for Argentina, ble argentinsk og italiensk seriemester, italiensk cupmester, UEFA-cupmester og vinner av Champions League. I 2000 ble han kåret til årets spiller i Italia. Han debuterte for Lyn den 13. mai 2007 mot Aalesund. Han kom inn som innbytter i to kamper for Lyn, men 24. juni ble kontrakten avsluttet. Almeyda har tidligere spilt i storklubber som River Plate, Sevilla, Lazio og Inter.

## Referanser


## Eksterne lenker
* 
* Presentasjon på ''LynFotball.net'' (2007) 
* ''Almeyda fristil av lyn'' Artikkel på aftenposten.no
Aurora Borealis

:*For informasjon om nordlys (aurora borealis), se [[Aurora polaris]]*
**Aurora Borealis** var en norsk musikkgruppe som spilte folkemusikk fra middelalderen. Gruppen bestod av Sverre Jensen, Øyonn Groven Myhren, Sidsel Brevig, Øyvind Sørensen, Tellef Kvifte og Djavid Afsari Rad. De ga ut albumet *[[Harpa (album)|Harpa]]* i 1997.

## Referanser
Hersvik

**Hersvik** eller **Hersvikbygda** er en bygd i nordre Solund i Vestland. Hersvik og Husøy er sogn i Solund prestegjeld. Fylkesvei 5592 gir tilkomst med bil fra Fylkesvei 606.

Hersvik er den største bosetningen i nordre Solund. Bygda ligger vestvendt mot Hersvikssundet. Huvøyna beskytter mot Norskehavet i vest, men en solid molo ble bygget i havna til Hersvik i 1934. Fiske er den vanligste inntektskilden for folket. En del grøderik jord gir rom for husdyrhold. Veiforbindelsen ble etablert i 1972.

Hersvik kirke ble bygget av bygdefolket i 1891 for å unngå farefulle båtreiser til kirkene i sognet. Kirkegården ble etablert kort tid etter.

Folketallet i bygda var 65 i 1900, 85 i 1950 og 26 i 2006.

## Litteratur
* 

## Eksterne lenker
* Solund Sogelag
* Zoombart veikart over Hersvik
* Solund Sogelag om Krambua på Hersvik
Kim André Madsen

**Kim André Madsen** (født 12. mars 1989) er en norsk fotballtrener og tidligere fotballspiller.

Han spilte som midtstopper i Strømsgodset Toppfotball, etter å ha kommet som bosmanspiller fra Lyn fra og med nyttår 2009. Han har tidligere spilt for klubbene Sportsforeningen Grei og Vestli Idrettslag, og var i 2008 utlånt til Nybergsund IL-Trysil.

Madsen debuterte for Lyn i eliteserien i 2006, 17 år gammel. I 2007 ble han hentet opp i Lyns A-stall.

Madsen fikk sin debut for landslaget 10. august 2011 i privatlandskampen mot . 

Den 7. mars 2023 ble han valgt inn i styret til .

## Referanser


## Eksterne lenker
* 
* Spillerprofil på godset.no
* Spillerprofil på lynfotball.net
Rafael van der Vaart

**Rafael Ferdinand van der Vaart** (født 11. februar 1983) er en nederlandsk fotballtrener og tidligere fotballspiller.
Van der Vaart er født i Heemskerk i Noord-Holland.

Han har tidligere spilt for , , ,  og klubben De Kennemers i hjembyen Heemskerk. 

## Landslaget
Van der Vaart spilte for Nederland i EM 2004, VM 2006, EM 2008 og VM i Sør-Afrika 2010.

Han scoret 25 mål på 109 A-landskamper for .

## Referanser


## Eksterne lenker
*
Vi pynter oss med horn

***Vi pynter oss med horn*** er en roman av Aksel Sandemose, utgitt på Tiden Forlag i Oslo (1936). Romanen er oversatt til flere språk, blant annet til dansk og til engelsk med tittelen *Horns for Our Adornment*. 

## Handling
Handlingen tar utgangspunkt i et skipsmannskap som krysser Atlanterhavet på overfarten fra Bergen til New Foundland i Canada. Legender, psykoanalyse og øyeblikksskildringer veves sammen i framstillingen. Mellom mannskap og passasjerer om bord finnes blant annet en prest beskyldt for overgrep og en sjømann som mest av alt framstår som en voldelig kjempe.

## Espen Arnakke
*Vi pynter oss med horn* fortsetter de sentrale temaene i Sandemoses romaner om Espen Arnakke som avsluttes med *[[En flyktning krysser sitt spor]]* (1933). I likhet med i de tidligere bøkene av forfatterskapet preges også «Vi pynter oss med horn» av freudiansk tankegods. De overdådige fabuleringene og den nakne realismen som preger dette verket vakte naturlig nok forargelse blant det norske publikum på 30-tallet.

## Eksterne lenker
* Les utgaven fra 1996 hos Nasjonalbiblioteket.
Nettverkskort

**Nettverkskort** (eng. Network Interface Card, *NIC*) er innen datateknologi en enhet som benyttes for å koble sammen og utveksle informasjon med andre maskiner på et nettverk. Nettverket kan være lokalt eller tilkoblet til et bredbåndsnett. Kortet kan enten være et tilleggskort, som en USB-enhet eller integrert i hovedkortet.

Det finnes to typer nettverkskort, trådløse og kabelbaserte. Det trådløse tar mer og mer over markedet, men har sin begrensning i hastighet, rekkevidde og sikkerhet. Idag har trådløse nettverk normalt opptil 300 Mbps i båndbredde og omtrent 100 meters rekkevidde. Kabelbaserte nettverk er idag de mest brukte, der hastighetene vanligvis varierer mellom 10, 100 og 1000 mbps (1 gbps).

## Noen leverandører av nettverkskort
* 3Com
* Belkin
* DLink
* Intel
* NetGear
* Novell
*AMD
*ASIX Electronics
*Broadcom
*Cisco
*Realtek
*VIA Networking

## Les også
*MAC-adresse
*Ethernet
*Gigabit Ethernet
*Router
*Switch
*IPMP

## Referanser
Tove Paule

**Tove Paule** (født 1951) er en norsk idrettsleder og politiker (H).

Hun er tidligere president i Norges idrettsforbund og olympiske og paralympiske komité 2007–2011. Hun ble valgt til idrettspresident på idrettstinget i mai 2007 og satt til 2011, da hun ikke stilte til gjenvalg. Hun overtok etter Odd-Roar Thorsen, som var fungerende idrettspresident fra februar samme år, etter at Karl-Arne Johannessen trakk seg fra stillingen. Hun ble valgt foran Roald Bergsaker, med 96 mot 75 stemmer.

Tove Paule har en karriere som turner bak seg fra Vestfossen Idrettsforening hvor hun fortsatt er medlem. Paule var tidligere generalsekretær i Norges Gymnastikk- og Turnforbund, og var internasjonal dommer i apparatturn i en årrekke.

I 2011 ble hun valgt inn i Drammen bystyre for Høyre og var varaordfører i perioden 2011-2015.

Hun er en yngre søster av Inger Marie Holte og Torbjørn Paule.

## Referanser


## Eksterne lenker
* 
*
Sørvikvatnet

**Sørvikvatnet** er et lite vann som ligger 100 meter over havet i Hasselvika i Rissa kommune i Trøndelag. Vannet får tilsig fra flere mindre bekker i øst, og har utløp mot vest gjennom Vassdalsbekken til Sørvikelva.

Det er mye ørret i vannet og det er også påvist mort der.

## Referanser
Uncle Sam

**Uncle Sam** («onkel Sam») er en populær, mannlig personifikasjon av Amerikas forente stater. Skikkelsen opptrer på propagandaplakater, i vitsetegninger og andre sammenhenger som symbol på en amerikansk «landsfader», en mer eller mindre typisk, foretaksom amerikaner, myndighetene i USA eller som landet i seg selv. Uncle Sam avbildes vanligvis som en høy, slank, gammel mann med hvitt hår og geitebukkskjegg. Han har på seg flosshatt og gjerne kjole og hvitt, ofte i farger og mønstre fra det amerikanske flagget. 

Bruken av uttrykket *Uncle Sam* er kjent fra tidlig på 1800-tallet, tegningene av ham siden 1852. Figuren Brother Jonathan, en gjennomsnittsamerikaner i stripete bukser og snippkjole, ble brukt på en lignende måte fram til 1850-tallet. Kvinnefiguren Columbia ble også benyttet som personifikasjon av landet. Opphavet til onkel Sam-skikkelsen er Samuel Wilson (1766&ndash;1854), en slakter som sammen med broren Ebenezer leverte kjøtt til innsamlingssentralen for mat og ammunisjon til hæren under den britisk-amerikanske krigen 1812. Soldatene i militærleiren i Troy kjente ham godt og kalte også kjøttet han leverte for *Uncle Sam's*. Etter hvert gikk uttrykket over til å representere hele hæren og den amerikanske regjeringen.

Uncle Sam har også ofte vært avbildet på plakater for verving i den amerikanske hæren, både under første og andre verdenskrig samt under Vietnamkrigen.

## Se også
* John Doe 
* Brother Jonathan, foreldet amerikansk nasjonalfigur
* Johnny Rebel, foreldet personifikasjon for Sørstatene
* Billy Yank, foreldet personifkasjon for Nordstatene
* Columbia, en kvinnelig personifikasjon av USA
## Eksterne lenker
*
Bolívar (sigar)

:*Denne artikkelen handler om et sigarmerke, for å lese om frihetshelten [[Simón Bolívar]], se det.*

**Bolívar** er et cubansk sigarmerke, oppkalt etter den søramerikanske frihetshelten Simón Bolívar. Sigarmerket Bolivar ble introdusert i 1901, og ble utviklet av firmaet Jose Rocha og produsert ved El Crepsulo-fabrikken, men ble sener overtatt av Menendez, Garcia y Cia.

## Eksterne lenker
*  Habanos S.A. den Cubanske stats tobakkmonopol
Kollektive goder

**Kollektive goder** er innen samfunnsøkonomi en betegnelse på goder som kjennetegnes ved at de er ikke-rivaliserende og ikke-ekskluderende – det vil si at godet ikke blir brukt opp og at man ikke kan stenge noen ute fra å bruke godet.

Et typisk eksempel på et kollektivt gode er fyrtårn: Grensekostnaden er null, og det er umulig å hindre enkelte fra å få nytte av det. Andre eksempler er gatebelysning, fortau, felles forsvar.

En utfordring ved kollektive goder er hvor mye som skal produseres og hvem som skal betale. Rent matematisk finner man etterspørselen ved vertikal summering av den enkelte konsuments etterspørselsfunksjon. Siden det ikke er mulig å stenge noen ute fra å nyttiggjøre seg godet er det vanskelig å ta betalt for bruken, og det er sjelden vi ser slik produksjon initiert i rendyrket privat regi. Som regel finner man løsninger der det offentlige er leverandør, enten selv å produsere eller ved konkurranseutsetting av produksjonen, eller der det offentlige subsidierer privat produksjon.

Kollektive goder er et eksempel på markedssvikt.
Markedssvikt

**Markedssvikt** viser til situasjoner der en økonomi ikke fører til en effektiv ressursallokering. Med andre ord, markedssvikt oppstår dersom markedskreftene ikke gir den best mulige bruken av ressurser i et marked.

Eksempler på markedssvikt:

# Eksternaliteter: I noen tilfeller vil noens konsum eller produksjon fysisk påvirke andres konsum eller produksjon, uten at dette blir tatt hensyn til. Fordi det ikke blir tatt hensyn til, vil konsumet eller produksjonen ikke endres. Konsumet eller produksjonen kan være opphav til positive eller negative eksterne virkninger hos andre aktører, og det oppstår et samfunnsøkonomisk tap, enten fordi konsumet eller produksjonen er for lav og nytten for andre enn aktøren som konsumerer eller produserer er større enn hos aktøren selv (positive eksterne virkninger), eller fordi konsumet eller produksjonen er for høy og nytten for andre enn aktøren kunne blitt økt mer enn det aktøren ville tapt ved en reduksjon i konsum eller produksjon.  
# Kollektive goder: Enkelte goder er ikke-rivaliserende og ikke-ekskluderbare, og krever offentlig finansiering for å forhindre samfunnsøkonomisk tap. Grunnen til dette er folk vil få det til å virke som om deres betalingsvilje for et slikt gode er lavere enn det egentlig vil være, slik at de kan være gratispassasjerer. Ved en ren markedssituasjon ville derfor et slikt gode bli underprodusert.
# Imperfekt konkurranse: Dersom markedsaktører skaffer seg markedsmakt, det vil si at de kan påvirke prisene på produkter i markedet, vil det føre til en mindre effektiv ressursallokering enn ved fullkommen konkurranse, fordi produsert og omsatt kvantum vil reduseres på grunn av høyere pris.
# Asymmetrisk informasjon: Skjev fordeling av informasjon mellom aktører i markedet kan føre til en ineffektiv ressursallokering, ved at verdier knyttet til produktene er usikre. Dårlig kvalitet kan selges og kjøpes for høy pris, og god kvalitet kan selges og kjøpes for lav pris.
Trinidad (sigar)

**Trinidad** er et forholdsvis nytt cubansk sigarmerke, opprinnelig kun produsert for Fidel Castro. Sigaren er oppkalt etter byen Trinidad. Den første Trinidad-sigaren ble produsert i 1980, og har frem til 1998 kun blitt produsert for Fidel Castro. Dette var ikke en sigar beregnet for eksport så de eneste eksemplarene som forlot Cuba var de som hadde blitt gitt i gave fra Castro til utenlandske representanter.
I februar 1998 det klargjort for eksport av sigarmerket. Sigaren ble i april 1998 tilgjengelig i Canada og Mexico, senere også tilgjengelig for resten av verden.
Merket har kun en sigartype. Fundadore, som betyr grunnlegger, med ring gauge 40 og en lengde på 195mm. Trinidad blir produsert på  El Laguito fabrikken, og leveres i kasser med 24 eller 50 sigarer.

## Eksterne lenker

*  Habanos S.A.
Partagás

**Partagas** er et kubansk sigarmerke oppkalt etter sin grunnlegger, Don Jaime Partagas, som begynte å produsere sigarer i 1827.

## Eksterne lenker
*  Habanos S.A.
Uvær

**Uvær** er voldsomt vær, særlig med kraftig vind og nedbør eller også torden.

## Se også
* Ekstremvær

## Referanser
«NR-1»

**«NR-1»** er en unik atomdrevet undervannsbåt i den amerikanske marinen. Den er et forskningsfartøy på 45 meter lengde og 400 tonn. Den har en besetning på 13, av dem tre offiserer og to vitenskapsfolk.

Uoffisielt kalles den gjerne «Nerwin»; den har aldri fått noe offisielt navn.
Den ble bygget av General Dynamics og sjøsatt 25. januar 1969.

Den har en atomreaktor, to eksterne motorer, to propeller og fire beskyttede trustere (to forut og to akterut) for bedre manøvreringsevne. Maksimal fart er 4,5 knop ved overflaten, 3,5 knop under vann. Den kan gå ned til en dybde på 725 meter. Den har kapasitet til å holde seg under vann i 16 dager (maksimalt 25 dager) med 13 personer ombord.

Oppdragene har bestått av søk, opphenting av objekter, geologiske undersøkelser, oseanografisk forskning og installasjon og vedlikehold av utstyr under vann. «NR-1» fungerer godt for å holde seg på ett sted og kartlegge det fullstendig, eller søke et område med stor nøyaktighet.

Etter at romfergen ''Challenger'' eksploderte i 1986, ble NR-1 brukt til å søke, identifisere, og hente opp vrakdeler. Da den kan holde seg på havbunnen uten å komme opp til overflaten med hyppige mellomrom, var «NR-1» uvurderlig i den delen av søket som foregikk på dypt vann. «NR-1» forble nedsenket og i aktivitet også når uvær og høy sjø tvang alle andre søkeskip i havn.

Den har hjul som kan settes ut for å rulle på bunnen, tre lysventiler (vinduer), eksterne lyskastere, video- og stillbildekameraer, en klo for å hente inn objekter, en manipulator som kan utstyres med et utvalg gripe- og kutteverktøy og en kurv som kan brukes sammen med manipulatoren for å samle inn ting. For å orientere seg over vannflaten har den et videoperiskop på en fast mast.

Den har et sofistikert elektronisk anlegg, datamaskiner og sonar-systemer for navigasjon, kommunikasjon og lokalisering og identifikasjon av objekter. Den kan manøvrere eller holde posisjon på eller ved formasjoner under vann, finne og identifisere objekter på en betydelig avstand, og løfte objekter opp fra bunnen.

«NR-1» kan studere og kartlegge havbunnen, blant annet med temperatur, havstrømmer, og annen informasjon for militær, kommersiell og vitenskapelig bruk.

Den blir vanligvis tauet til og fra oppdragssteder av et følgeskip på overflaten, som også kan bidra med forskningsarbeide i forbindelse med undervannsbåten. Det nåværende moderskipet er SSV «Carolyn Chouest», som sørger for tauing, kommunikasjon og støtte for alle «NR1»-operasjoner.
Operasjon Tariqh ol-Qods

**Operasjon Tarigh ol-Quds** (kjent også som **Operation Jerusalem Way** på engelsk) (29. november- 7. desember 1981) var et iransk angrep for å befri Bostan under Irak-Iran-krigen.

I september 1980 hadde irakerne tatt det viktige veikrysset mellom Dezful i nordøst, Susangerd i sørøst og den irakiske byen al-Amarah. En iransk gjenerobring av Bostanregionen ville sikret deres frontlinjer ved Susangerd og Ahvaz mot angrep fra nord eller nordøst. Iranerne vant og nådde grensen mot Irak etter harde kamper.

## Kilder
* Anthony H. Cordesman og Abraham R. Wagner, *Lessons of Modern War Volume II: The Iran-Iraq War*, 1991, ISBN 0-8133-0955-7
* Tom Cooper og Frazad Bishop, *Iran-Iraq War in the Air 1980-1988*, 2000, ISBN 0-7643-1669-9
* Efraim Karsh, *The Iran-Iraq War, 1980-1988*, Oxford : Osprey Pub., 2002, ISBN 1-84176-371-3
## Se også
*Liste over slag under Irak-Iran-krigen
Makgadikgadi (innsjø)

**Makgadikgadi** er en uttørket innsjø som fantes i Kalahariørkenen i Botswana. Den begynte å tørke ut for cirka 10 000 år siden, og var på sitt største 80 000 km² stor og 30 meter dyp, anslagsvis. Store elver som Okavango, Zambezi, og Kuando munnet alle ut her en gang.

Restene av innsjøen finnes blant annet i Okavangodeltaet.

## Eksterne lenker
*
Ørnen tek ikkje unga

***Ørnen tek ikkje unga*** er det fjerde albumet til Klovner i Kamp.

## Sporliste
#«Spenn»
#«Fresh»
#«Valsen»
#«Syng»
#«Det va'kke det jeg sa»
#«Kjære fru Ottar»
#«Glade dager»
#«Ronnie & Clyde»
#«Kontaktannonser»
#«Ørnen tek ikkje unga»
#«Vekk meg»
#«Elefanten»
#«Til våren»

## Eksterne lenker
*
Verka Serduchka

**Andrij Mykhajlovytsj Danylko** (ukrainsk: Андрій Михайлович Данилко, født 1973), bedre kjent i rollen som **Verka Serduchka** (på ukrainsk: Вєрка Сердючка, norsk transkripsjon: **Vjerka Serdjutsjka**), en prangende middelaldrende kvinne, er en ukrainsk komiker og underholdningsartist. Artisten kom på andreplass i Eurovision Song Contest 2007 i Helsingfors med sangen «Dancing Lasha Tumbai».

## Biografi
### Karriere
Danylko har opptrådt som sin figur Verka Serduchka siden tidlig i 1990-årene. Figurens navn ble oppfunnet av Danylko til den russiske humorkonkurransen KVN for studenter, hvor det tilfeldig valgte navnet Verka ble satt sammen med navnet til en tidligere klassekamerat, Anja Serduk. I tillegg til sceneopptredener innenfor dance- og popsjangeren, har Danylko også opptrådt under hans ordentlige navn i flere ambiente musikkomposisjoner. Hans popularitet er imidlertid bygget opp hovedsakelig gjennom figuren Verka Serduchka, og de fleste av hans sceneopptredener gjøres også som denne figuren.

På slutten av 1990-tallet og begynnelsen av 2000-tallet ledet han talkshowet *SV-Show* («SV» er en forkortelse for russiske: Спальный Вагон, «Spalnyj Vagon», som betyr «sovevogn») på russisk TV.

### Eurovision Song Contest

Andrij Danylko ble, som Verka Serduchka, valgt til å representere Ukraina i den internasjonale finalen av Eurovision Song Contest 2007 i Helsingfors, Finland med sangen «Dancing Lasha Tumbai» som til slutt endte på andreplass. 

Ukraina var forhånskvalifisert til finalen på grunn av topp ti-plasseringen til deltakeren fra året før, Tina Karol. Teksten til sangen «Dancing Lasha Tumbai» blir fremført på de fire språkene tysk, engelsk, ukrainsk og russisk.

Valget av Danylko som representant for landet ble ikke bare godt mottatt i Ukraina, og en av de nasjonale radiostasjonene organiserte i februar en protestaksjon for å vise deres misnøye med valget. Også medlemmer av det ukrainske parlamentet kritiserte Danylkos deltakelse, og beskrev den som «grotesk og vulgær».

«Dancing Lasha Tumbai» nådde plass 28 på den offisielle britiske singellisten 20. mai 2007, og ble med det første ikke-britiske ikke-vinnende Eurovision-deltaker som entret listen siden 1974. På grunn av dette hadde Danylko en kort opptreden over telefon i programmet ''The Graham Norton Show'' på BBC.

## Referanser


## Eksterne lenker
* 
* 
* 
* 
* Danylkos offisielle internettside (Engelsk/Russisk)
* Biografi (Ukrainsk)
* Verka Serduchkas opptreden på Eurovision'2007
* Musikkvideo til sangen «Гоп-Гоп-Гоп»
* Verka Serduchkas offisielle side på MySpace
Eksternalitet

**Eksternalitet** er innen samfunnsøkonomi en betegnelse på en samfunnsøkonomisk gevinst eller kostnad ved produksjon eller konsum som enkeltaktørene ikke blir godskrevet/belastet økonomisk for i markedet og derfor ikke tar hensyn til. Sagt på en annen måte er det effekter på tredjepersoner som man ikke tar hensyn til når man tar sine valg. 

Eksempel på **negative** eksterne effekter er forurensning som hvis produsenten hadde blitt stilt overfor den samfunnsøkonomiske kostnaden, hadde ført til høyere pris på produktet, som gir lavere etterspørsel og derfor lavere produksjon. 
**Positive** utilsiktede effekter ved produksjon er for eksempel at biavl kan føre til at en fruktbonde i nærheten opplever en rikere fruktsesong siden biene hjelper til å befrukte fruktblomstene.

Eksterne effekter er en årsak til offentlige inngrep. Ved å innføre en avgift, en Pigou-skatt internaliserer man kostnaden i markedet slik at aktørene tar hensyn til også den samfunnsøkonomiske kostnaden ved forbruket. Tilsvarende brukes subsidier av samme årsak. Myndighetene kan også foreta direkte reguleringer, dvs. regulere utslippene direkte, dette gir kontroll over hvor store utslippene totalt blir. Disse offenlige inngrepene søker å bøte på markedssvikt.

Coases teorem sier at det ikke er grunn til offentlige inngrep ved eksterne effekter når følgende to betingelser er oppfylt:

#Aktørene kan møtes kostnadsfritt, det eksisterer en møteplass for alle de berørte
#Det må kunne tildeles eiendomsrettigheter

Ingen av disse betingelsene er oppfylt når det gjelder forurensning av naturområder, og dette kan forklare hvorfor det er vanskelig å gi miljøproblematikken en økonomisk løsning.

## Referanser
A Hard Day’s Night

**A Hard Day’s Night** kan vise til

*A Hard Day’s Night (album)
*A Hard Day’s Night (sang)
*A Hard Day’s Night (film)
Sustain

**Sustain** betegner varigheten av en tone etter at den er slått an. Dette er et parameter som ofte blir brukt for å beskrive kvaliteten på strengeinstrumenter, jo bedre sustain instrumentet har, desto bedre regner man med at instrumentet er.

## Forklaring
Instrumenter med den korteste sustain er vanligvis trommer, et trommeslag begynner å svinne nesten med det samme. Instrumenter med lengst sustain vil ofte involvere luftgjennomstrømming, slik som blåseinstrumenter eller pipeorgel, som teoretisk har ubegrenset sustain. 

## Faktorer som påvirker sustain

Innen en instrumentfamilie blir sustain påvirket av mange faktorer. I gitarer påvirkes det av konstruksjonen av kroppen (hul eller solid), treslag benyttet i kroppen, plassering av strenger og måten å slå på disse.

I pianoer er det dempere som kan forkorte sustain-fasen i en tone. I de fleste synthesizere er det en tilsvarende funksjon. Sustain-pedalen er en elektronisk ekvivalent til et pianos dempepedal. Noen elektriske gitarer har egne systemer som kan brukes til å lage praktisk talt uendelig sustain.
Belinda (sigar)

**Belinda** er et cubansk sigarmerke, etablert i 1907. Tobakken produseres av Vuelta Arriba, noe som opprinnelig fant sted på La Coronafabrikken.

Den blir i dag håndrullet i Confradi i Honduras, under oppsyn fra sigarmesteren Estelo Padron.

## Belinda Honduras

## Eksterne lenker
*  Habanos S.A.